Den sjællandske natur er meget varieret, der er store søer, grønne bakker, store bøgeskove, strande med høje skrænter, hvor der er gode udsigtspunkter ud over havet og de omkringliggende øer. Selvfølgelig er landskabet også præget af den menneskelige hånd, flere steder langs ruten er store områder inddæmmet for at skabe mere landbrugsjord, men også det karakteristiske herregårdslandskab præger store dele af Sjælland.

Det sjællandske landskab gemmer mange spor fra vores historie. Langs hele ruten er der mange muligheder for at se de flotte historiske seværdigheder, som herregårde, slotte (fx Frederiksborg slot i Hillerød, Fredensborg slot i Fredensborg og Amalienborg og Rosenborg i København) og borge (fx Kronborg i Helsingør og Christiansborg i København), de mange kirker (fx Roskilde Domkirke i Roskilde, Vor Frue Kirke i Kalundborg, Skt. Bendts Kirke i Ringsted og Marmorkirken i København, samt nogle af de små med flotte kalkmalerier Tuse Kirke ved Holbæk og Højby Kirke ved Nykøbing Sjælland). De gamle fæstningsværker (fx Kastellet i København), oldtidsgrave og de mange små og store museer (Vikingeskibsmuseet i Roskilde, Vikingeborgen Trelleborg ved Slagelse, Lejre Forsøgsstation ved Lejre og Ulvsborg Historiske Værksted ved Asnæs-Lammefjord), som også er en god formidling af den sjællandske kulturhistorie, som strækker sig mere end tusind år tilbage.

Margueritruten viser vejen forbi tænkebænkene på Stevns. Nyd køre- eller cykelturen langs kysten fra Fakseladeplads til Store Heddinge, hvor ruten bugter mellem bakker og hav. Langs strækningen og flere andre steder i Stevns er der placeret bænke på naturskønne pletter, bl.a. ved Højrup Gl. Kirke og trampestien omkring Rødvig. Så lad tankerne løbe frit og blive inspireret af den flotte udsigt. Fortsæt til Stevns Klint, stig af og stræk benene for at føle suget i maven og bliv betaget af dette geologisk naturfænomen.

Find mere information på Visit Stevns hjemmeside

Odsherred

Odsherred – med det bakkede landskab mellem Isefjord, Kattegat og Sejerø Bugt - er ét af Danmarks bedste vandreområder. Fra Sjællands Odde og ned langs Sejerø bugt kan man følge Sjællandsleden. Mod øst ved Isefjorden kan man følge Fjordstien som løber fra Audebo – dæmningen til den hyggelige havn i Rørvig. Men Odsherred har i alt 280 km vandreruter, heraf er 170 km afmærkede. De fleste er rundture, hvor man kommer tilbage til udgangspunktet. Byen er i øvrigt et godt udgangspunkt for vandring: 8 vandreture ligger i byens umiddelbare omegn; længden varierer fra 7 – 16 km. Odsherred afholder hvert år i august ”Odsherreds Vandrerfestival”.

Se programmet på VisitOdsherreds hjemmeside

Vandrekort og – bog med turbeskrivelser findes også hos VisitOdsherred.

Se en video fra Margueritruten Sjælland på Youtube

Det flade landskab på Lolland og Falster som i mange tilfælde kun lige er over vandstanden, står i skarp kontrast til de høje hvide skrænter ved Møn Klint. Dog kan man også besøge ”De Lollandske Alper” ved Ravnsborg.De mange skovomkransede søer og den lysegrønne bøgeskov og de hvide strande.

Landskab gemmer mange spor fra vores historie. Langs hele ruten er der mange muligheder for at se de flotte historiske seværdigheder, som herregårde (Knuthenborg Safaripark), de mange kirker (fx Gedesby Kirke på Sydfalster, Fanefjord Kirke på Møn). De imponerende broer der binder øerne sammen (Farøbroen, Storstrømsbroen og Dronning Aleksandrines Bro), og de mange små og store museer (fx Middelaldercentret i Nykøbing, Maribo Stiftsmuseum og GeoCenter Møns Klint), som også er en god formidling af den spændende kulturhistorie, som strækker sig mere end tusind år tilbage.